section_heading: Povijest
paragraph_text: Republika je službeno osnovana 1. siječnja 1912. godine, nakon završetka revolucije koja je počela 10. listopada 1911. godine, zbacivanjem dinastije Qing čime su završila dva tisućljeća dinastijske vladavine u Kini. Centralna vlast je jačala i slabila u zavisnosti od razdoblja gospodara rata (1915. – 1928.), japanske invazije (1937. – 1945.), i građanskog rata (1927. – 1949.). Centralna vlast najjača je bila za vrijeme Nankinškog desetljeća (1927. – 1937.), kada je većina Kine bila pod kontrolom Kuomintanga koji je provodio autoritarnost u jednostranačkoj državi.<ref> Nakon završetka Drugog svjetskog rata 1945. godine, Japansko Carstvo predalo je kontrolu nad Tajvanom s okolnim otocima Saveznicima, a Tajvan je stavljen pod administrativnom kontrolom Republike Kine. Legitimnost ovog transfera je sporan, a i drugi aspekti osporavaju suverenitet Kine nad Tajvanom.